ai4bharat/Pralekha huggingface dataset:
రక్షణ మంత్రిత్వ శాఖ
శ్రీలంక నావికాదళంతో కలిసి డైవ్ శిక్షణ విన్యాసాలు పూర్తి చేసుకొని..
ట్రింకోమలే నుండి ప్రయాణమైన ఐఎన్ఎస్ నిరీక్షక్
శ్రీలంక నావికాదళంలో కలిసి వారం రోజుల పాటు డైవ్ ట్రైనింగ్ విన్యాసం పూర్తి చేసుకొని ఇండియన్ నేవీ డైవింగ్ సపోర్ట్, సబ్మెరైన్ రెస్క్యూ వెసెల్ ఐఎన్ఎస్ నిరీక్షక్ 21 సెప్టెంబర్ 2023న ట్రింకోమలీ నుండి బయలుదేరింది. రెండు దేశాల నౌకాదళాల డైవింగ్ బృందాలు విస్తృతమైన నౌకాశ్రయం, సముద్ర డైవింగ్ కార్యక్రమాలను చేపట్టాయి. దీనికి తోడు సిబ్బంది, ఎస్.ఎల్.ఎన్. సిబ్బంది మధ్య పరస్పర ఆసక్తికి సంబంధించి.. వివిధ అంశాలపై సిబ్బందికి క్రాస్ ట్రైనింగ్తో సహా అనేక పరస్పర అంశాలపై చర్యలు జరిగాయి. ట్రింకోమలీలోని జూనియర్ కమాండ్ & స్టాఫ్ కాలేజ్ అధికారులు ఓడను సందర్శించారు, వారికి ఓడ యొక్క సంతృప్త డైవింగ్ సామర్థ్యం గురించి వివరించారు. తూర్పు నౌకాదళ కమాండర్ రియర్ అడ్మిరల్ పిఎస్ డి సిల్వా ఓడను సందర్శించి, ఎస్ఎల్ఎన్ డైవర్లకు శిక్షణ ఇవ్వడానికి భారత నావికాదళం అందిస్తున్న సహాయాన్ని అభినందించారు. రెండు నౌకాదళాల మధ్య అత్యుత్తమ విన్యాసాలు, వృత్తిపరమైన నైపుణ్యాన్ని ఇచ్చిపుచ్చుకోవాల్సిన అవసరాన్ని కూడా ఆయన ఈ సందర్భంగా నొక్కి చెప్పారు. శిక్షణ కార్యక్రమాలతో పాటు, ట్రింకోమలీలోని నిరుపేద పిల్లల పాఠశాలలో సామాజిక ఔట్రీచ్ కార్యకలాపం జరిగింది. అంతర్జాతీయ తీర పరిశుభ్రత దినోత్సవం సందర్భంగా డచ్ బీచ్లో సంయుక్త బీచ్ క్లీనప్ డ్రైవ్ చేపట్టారు. ఐక్యత మరియు ఆరోగ్యం యొక్క ప్రదర్శనలో శ్రీలంక నావికాదళ సిబ్బందితో ఉమ్మడి యోగా సెషన్ మరియు స్నేహపూర్వక బాస్కెట్బాల్ మ్యాచ్ జరిగింది. ఓడ సందర్శకులకు తెరిచి ఉంది మరియు 1500 మందికి పైగా సిబ్బంది ఓడను సందర్శించారు. ఓడ పర్యటన రెండు నౌకాదళాల మధ్య బలమైన సంబంధాలను మరింత బలోపేతం చేసింది.
మానవ వనరుల అభివృద్ధి మంత్రిత్వ శాఖ
‘యుక్తి’ వెబ్ పోర్టల్కు హెచ్ఆర్డి మంత్రి శ్రీ రమేష్ పోఖ్రియాల్ శ్రీకారం
‘విజ్ఞానం-సాంకేతికత-ఆవిష్కరణలతో కోవిడ్పై యువభారత్ పోరాటం’;
కోవిడ్-19పై హెచ్ఆర్డి శాఖ చేసిన కృషి.. తీసుకున్న చర్యలపై
పర్యవేక్షణ-నమోదు ‘యుక్తి’ లక్ష్యాలు: శ్రీ రమేష్ పోఖ్రియాల్ నిషాంక్
కేంద్ర మానవ వనరుల శాఖ మంత్రి శ్రీ రమేష్ పోఖ్రియాల్ “నిషాంక్” ఇవాళ ‘యుక్తి’  పేరిట వెబ్ పోర్టల్ను న్యూఢిల్లీలో ప్రారంభించారు. కోవిడ్ నేపథ్యంలో హెచ్ఆర్డి శాఖ కృషి, చేపట్టిన చర్యల పర్యవేక్షణ, నమోదు లక్ష్యాలుగా ఈ విశిష్ట పోర్టల్-డాష్బోర్డును ఏర్పాటు చేసింది. ఈ సందర్భంగా మంత్రి మాట్లాడుతూ- మన విద్యావైజ్ఞానిక సమాజం కోవిడ్-19 ముప్పును సమర్థంగా ఎదుర్కొనాలన్నది తమ లక్ష్యమని చెప్పారు. ఆ మేరకు శారీరకంగా-మానసికంగా ఆరోగ్యంతో ఉంటూ విద్యార్థుల కోసం నిరంతర అత్యున్నత నాణ్యతగల అభ్యాస పర్యావరణాన్ని కొనసాగించాలని ఆకాంక్షిస్తున్నట్లు పేర్కొన్నారు. ప్రస్తుత పరీక్షా సమయంలో ఆ లక్ష్య సాధనకు ఒక ఆయుధంలా ఈ పోర్టల్ను హెచ్ఆర్డి శాఖ ప్రారంభించిందని వివరించారు. రాబోయే ఆరు నెలల్లో మెరుగైన ప్రణాళికా రచనకు, రకరకాల కార్యకలాపాలపై తమ పర్యవేక్షణకు అవసరమైన ఉపకరణాలను ఈ పోర్టల్ అందించగలదని ఆశాభావం వ్యక్తంచేశారు. ఆ మేరకు పరిశోధనలను అంతిమ భాగస్వాములైన దేశపౌరుల ముంగిటకు చేర్చే గొప్ప సాధనంగా ‘యుక్తి’ తన పేరును సార్థకం చేసుకోగలదని విశ్వాసం వెలిబుచ్చారు.
సమాచార, ప్రసార మంత్రిత్వ శాఖ
ప్రముఖ చిత్రనిర్మాతలతో కూడిన అంతర్జాతీయ జ్యూరీని ప్రకటించిన 51 వ ఐఎఫ్ఎఫ్ఐ
ప్రపంచ వ్యాప్తంగా ప్రముఖ చిత్రనిర్మాతలతో కూడిన అంతర్జాతీయ జ్యూరీని 51వ అంతర్జాతీయ భారతీయ చలనచిత్రోత్సవం ప్రకటించింది. జ్యూరీలో చైర్మన్గా పాబ్లో సీజర్ , ప్రసన్న వితనాగే , అబూబకర్ షాకీ , ప్రియదర్శన్ , శ్రీమతి రుబాయత్ హుస్సేన్  ఉన్నారు.
ప్రముఖ జ్యూరీ సభ్యులు గురించి...
పాబ్లో సెజారిస్ అర్జెంటీనా చిత్రనిర్మాత. విమర్శకుల ప్రశంసలు పొందిన ఈక్వినాక్స్, ది గార్డెన్ ఆఫ్ ది రోజెస్, లాస్ డియోసెస్ డి అగువా మరియు ఆఫ్రొడైట్, గార్డెన్ ఆఫ్ ది పెర్ఫ్యూమ్స్ చిత్రాలను నిర్మించడం ద్వారా ఆఫ్రికన్ సినిమాలో ప్రముఖ స్థానం పొందారు.
ప్రసన్న వితనాగిస్ శ్రీలంక చిత్రనిర్మాత. శ్రీలంక సినిమా మూడవ తరం మార్గదర్శకులలో ఒకరిగా ఆయనను భావిస్తారు. డెత్ ఆన్ ఎ ఫుల్ మూన్ డే , ఆగస్టు సన్ , ఫ్లవర్స్ ఆఫ్ ది స్కై  & విత్ యు, వితౌట్ యు  తో సహా ఎనిమిది చలన చిత్రాలకు ఆయన దర్శకత్వం వహించారు మరియు అనేక ప్రతిష్టాత్మక జాతీయ మరియు అంతర్జాతీయ అవార్డులను గెలుచుకున్నారు. తన ప్రారంభ నాటక రచనలో, అంతర్జాతీయ రచయితల నాటకాలను అనువదించారు , నిర్మించారు. ప్రపంచ సాహిత్యం రచనలను చిత్రానికి అనువుగా మార్చారు. అతను శ్రీలంకలో సెన్సార్షిప్కు వ్యతిరేకంగా పోరాడారు మరియు యువ చిత్రనిర్మాతలు మరియు ఔత్సాహికుల కోసం ఉపఖండంలో అనేక మాస్టర్క్లాస్లను నిర్వహించిన సినిమా విద్యావేత్తగా పనిచేశారు.
అబూ బకర్ షాక్యోర్ “ఏ.బి” షాకీ ఈజిప్టు-ఆస్ట్రియన్ రచయిత మరియు దర్శకుడు. అతని మొట్టమొదటి చలన చిత్రం, యోమెడిన్, 2018 కేన్స్ ఫిల్మ్ ఫెస్టివల్లో పాల్గొనడానికి ఎంపిక చేయబడింది మరియు మెయిన్ కాంపిటీషన్ విభాగంలో ప్రదర్శించబడుతుంది మరియు పామ్ డి ఓర్ కోసం పోటీపడుతుంది.
రుబాయత్ హుస్సేనిస్ బంగ్లాదేశ్ చిత్ర దర్శకుడు, రచయిత మరియు నిర్మాత. మెహర్జాన్, అండర్ కన్స్ట్రక్షన్ మరియు మేడ్ ఇన్ బంగ్లాదేశ్ చిత్రాలకు ఆమె ప్రసిద్ది చెందింది.
ప్రియదర్శని ఒక భారతీయ చిత్ర దర్శకుడు, స్క్రీన్ రైటర్ మరియు నిర్మాత. మూడు దశాబ్దాలుగా ఉన్న కెరీర్లో, వివిధ భారతీయ భాషలలో 95 కి పైగా చిత్రాలకు దర్శకత్వం వహించారు, ప్రధానంగా మలయాళం మరియు హిందీలలో, తమిళంలో ఆరు మరియు తెలుగులో రెండు చిత్రాలు చేశారు
ప్రధాన మంత్రి కార్యాలయం
ఫ్రాన్స్ కు చెందిన విదేశీ వ్యవహారాలు మరియు యూరోప్ శాఖ మంత్రి తో సమావేశమైన ప్రధాన మంత్రి
ఫ్రాన్స్ కు చెందిన విదేశీ వ్యవహారాలు మరియు యూరోప్ శాఖ మంత్రి కేథరీన్ కోలోనా గారు ప్రధాన మంత్రి శ్రీ నరేంద్ర మోదీ తో ఈ రోజు న సమావేశమయ్యారు. ఆమె సెప్టెంబర్ 13వ తేదీ మొదలుకొని 15వ తేదీ మధ్య కాలం లో భారతదేశాన్ని ఆధికారికం గా సందర్శించడం కోసం తరలి వచ్చారు. ద్వైపాక్షిక అంశాల ను మరియు పరస్పర హితం ముడిపడిన ఇతర అంశాల ను చర్చించడం తో పాటుగా అధ్యక్షుడు శ్రీ ఇమేన్యుయల్ మేక్రోన్ తరఫు న సహకార పూర్వక మరియు మైత్రి పూర్వక సందేశాన్ని కూడా మంత్రి ఈ సందర్భం లో ప్రధాన మంత్రి కి అందజేశారు. పేరిస్ లో మరియు జర్మనీ లోని శ్లాస్ ఎల్ మావు లో అధ్యక్షుడు శ్రీ ఇమేన్యుయల్ మేక్రోన్ తో ఇటీవల తాను పాల్గొన్న సమావేశాల ను గురించి ప్రధాన మంత్రి శ్రీ నరేంద్ర మోదీ ఆప్యాయం గా గుర్తు కు తెచ్చుకొని, వీలైనంత త్వరలో అధ్యక్షుని కి భారతదేశం లో స్వాగతం పలకాలని వుందన్టూన తన ఆకాంక్ష ను వ్యక్తం చేశారు.
విద్యుత్తు మంత్రిత్వ శాఖ
కోవిడ్-19 మహమ్మారిని కట్టడి చేసేందుకు విధించిన లాక్ డౌన్ నేపథ్యంలో సహాయ కార్యక్రమాలకు చేయూత నిస్తున్న కేంద్ర విద్యుత్ మంత్రిత్వశాఖకు చెందిన కేంద్ర ప్రభుత్వరంగ సంస్థ ఆర్.ఈ.సి.
76 వేల మందికి పైగా పేదవారికి ఆహారం, రేషన్ సామగ్రి సరఫరా చేసిన కేంద్రప్రభుత్వరంగ సంస్థ.
ప్రతీ రోజు 500 ఆహార పొట్లాలను అందించడానికి ఢిల్లీ పోలీసుతో కలిసి పనిచేస్తున్న నవరత్న ఎన్.బి.ఎఫ్.సి.
గతంలో ప్రధానమంత్రి కెర్స్ నిధి కి 150 కోట్ల రూపాయల విరాళం అందజేసింది.
కోవిడ్-19 కారణంగా శ్రీనగర్ నుండి కన్యాకుమారి వరకు; జాంనగర్ నుండి షిల్లాంగ్ వరకు భారతదేశంలోని వివిధ ప్రాంతాలల్లో రోజువారీ కూలీలు, ముఖ్యంగా వలసదారులు అనేక మంది ఆహారం అందుబాటులో లేక ఆకలితో అలమటిస్తున్నారు. ఈ పరిస్థితి పట్ల ఆందోళన చెందిన ఆర్.ఈ.సి. ఫౌండేషన్, లాక్ డౌన్ కాలంలో అనేక రకాల ఇబ్బందులు పడుతున్న 76 వేల మంది రోజువారీ కూలీలు, వారి కుటుంబ సభ్యులకు ఆహార పొట్లాలు, వివిధ రకాల వినియోగ వస్తువులు, మాస్కులు, సానిటైజెర్లతో పాటు కొంత మంది వసతి సౌకర్యం కూడా కల్పించింది. విద్యుత్ మంత్రిత్వశాఖ పరిపాలనా నియంత్రణలో ఉండి, దేశంలోని విద్యుత్ రంగ ప్రాజెక్టులకు ప్రధాన పెట్టుబడిదారుగా ఉన్న నవరత్న సి.పి.ఎస్.ఈ. సంస్థ, ఆర్.ఈ.సి.లిమిటెడ్ కి చెందిన సి.ఎస్.ఆర్. విభాగం ఆర్.ఈ.సి.ఫౌండేషన్ ఈ కార్యక్రమాన్ని చేపట్టింది. ఆర్.ఈ.సి. ఫౌండేషన్ ఇటువంటి కార్యక్రమాల కోసం 7 కోట్ల రూపాయల మేర ఇప్పటికే మంజూరు చేసింది. ఈ కార్యక్రమాల కోసం మరి కొన్ని నిధులు విడుదలకు సిద్ధంగా ఉన్నాయి.
విద్యుత్తు, నూతన, పునరుత్పాదక శక్తి శాఖ కేంద్ర మంత్రి శ్రీ ఆర్.కే.సింగ్ పిలుపుకి స్పందించి, ఆర్.ఈ.సి. ఇప్పటికే 150 కోట్ల రూపాయలు ప్రధానమంత్రి కెర్స్ నిధి కి విరాళంగా అందజేశారు. దీనికి అదనంగా, ఆర్.ఈ.సి. ఉద్యోగులందరూ కలిసి స్వచ్చందంగా ఒక రోజు వేతనాన్ని ప్రధానమంత్రి జాతీయ సహాయ నిధి కి విరాళంగా అందజేశారు.
ఆర్.ఈ.సి. ఫౌండేషన్, ఇతర రాష్ట్ర ప్రభుత్వ విద్యుత్ పంపిణీ సంస్థలతో కలిసి ఆహార ధాన్యాలతో పాటు మాస్కులు, సానిటైజర్స్ వంటి ఇతర వస్తువులు కూడా పంపిణీ చేస్తున్నారు. ఆర్.ఈ.సి., ఢిల్లీ పోలీసుతో కలిసి ఒక్కొక్క ఆహార పొట్లం కుటుంబంలోని నలుగురికి సరిపోయేవిధంగా ప్రతీ రోజు ఐదు వందల ఆహార పొట్లాలను పంపిణీ చేయడానికి ఒప్పందం కుదుర్చుకుంది. దేశవ్యాప్తంగా వివిధీ జిల్లా కలెక్టర్లు / జిల్లా మేజిస్ట్రేట్ల ఆధ్వర్యంలో 10 నుండి 30 రోజుల పాటు రోజుకు రెండు సార్లు భోజనం సరఫరా చేయడానికి అవసరమైన నిధులను కూడా ఆర్.ఈ.సి. ఫౌండేషన్ విడుదల చేసింది. ఇతర జిల్లా కలెక్టర్లను కూడా సంప్రదించి వారి వారి ప్రాంతాల్లో ఈ విధానాన్ని అమలు చేయడానికి కృషి జరుగుతోంది. వీటికి అదనంగా, ఈ జిల్లాల్లో ఇళ్లలో వంట చేసుకోడానికి అవకాశం ఉన్న కుటుంబాలకు ఆహార సామాగ్రి కూడా అందజేశారు.
బీహార్, పశ్చిమ బెంగాల్, ఒడిశా, గుజరాత్ మొదలైన రాష్ట్రాల నుండి దాదాపు మూడు వందల మంది రోజువారీ కూలీలు, గురుగ్రామ్ లో ఆర్.ఈ.సి. ప్రపంచ స్థాయి ప్రధాన కార్యాలయ భవన నిర్మాణ పనిలో ఉన్నారు. వారికీ, వారితో పాటు పరిసరప్రాంతాల్లో నివసిస్తున్న పేదవారికీ, వారానికి రెండు సార్లు గోధుమ పిండి, బియ్యం, పప్పు, వంట నూనె, సబ్బు, సానిటైజర్లు మొదలనవి సమకూరుస్తున్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఐక్యరాజ్యసమితివారి యూఎన్ వుమెన్ ఇండియాతో కలిసి అంతర్జాతీయ బాలికల దినోత్సవాన్ని నిర్వహించిన ఎన్ఇజిడి.
మహిళల బాలికలకోసం సైబర్ భద్రత అంశంపై వెబినార్ నిర్వహణ.
అంతర్జాతీయ బాలికల దినోత్సవం సందర్భంగా జాతీయ ఇ- గవర్నెన్స్ డివిజన్ , ఐక్యరాజ్యసమితి వారి వుమెన్ ఇండియా సంస్థలు కలిసి వెబినార్ నిర్వహించాయి. మహిళలు, బాలికల విషయంలో సైబర్ భద్రత అనే అంశంపైన ఈ వెబినార్ నిర్వహించారు. సైబర్ భద్రత విషయంలో అంతర్జాతీయ అవసరాలకు అనుగుణంగా ఈ కార్యక్రమాన్ని రూపొందించి నిర్వహంచారు. జాతీయ సైబర్ భద్రతా చైతన్య మాసోత్సవాల నేపథ్యంలో ఈ కార్యక్రమం జరగడం గమనార్హం.
దీంతో ఎన్ ఇ జిడి, యుఎన్ వుమెన్ ఇండియా సంయుక్తంగా చేపట్టబోయే పలు కార్యక్రమాలకు నాంది పడింది. ఈ రెండు సంస్థలు కలసి విస్తృత పరిధిలో భారతదేశ డిజిటల్ కలలు, సైబర్ భద్రత అనే అంశంపైన ఈ కార్యక్రమాలను రూపొందిస్తున్నాయి. వీటిద్వారా మహిళలకు, బాలికలకు సమానమైన, భద్రమైన ఆన్ లైన్ స్పేస్ దొరికేలా చైతన్యం పెంచుతారు. పెరిగిన సైబర్ నేరాలు, హింసపైన తాజాగా నిర్వహించిన వెబినార్ దృష్టిపెట్టింది. మహిళలు, బాలికలకు సమానమైన, భద్రమైన ఆన్ లైన్ స్పేస్ లభించేలా ప్రోత్సహించాల్సిన అవసరాన్ని ఈ వెబినార్ ద్వారా నిర్వాహకులు చాటారు.
ఈ సందర్భంగా ఎన్ ఇ జిడి పి అండ్ సిఇవో, మైగవ్ సిఇవో, డిజిటల్ ఇండియా సిఇవో అండ్ ఎండీ అయిన శ్రీ అభిషేక్ సింగ్ ప్రధాన ప్రసంగం చేశారు. ఆధునిక సైబర్ భ్రదతపై తగిన చైతన్యం కలిగి వుండడం ఎంత అవసరమో ఆయన తన ప్రసంగంలో స్పష్టం చేశారు. దేశంలో పౌరులందరూ డిజిటల్ స్మార్ట్ గా వుండాలని, తద్వారా సైబర్ నేరాలు, దోపిడీ, హింస బారిన పడకుండా వుంటారని అన్నారు. ఇందుకోసం ప్రజల్లో చైతన్యం తేవడానికిగాను కేంద్రప్రభుత్వం చేపట్టిన పలు కార్యక్రమాలను ఆయన వివరించారు. సమాచార సాంకేతికతకు సంబంధంచి ఈ ఏడాది ఫిబ్రవరిలో తీసుకొచ్చిన నియమ నిబంధనల కారణంగా సోషల్ మీడియాను అదుపు చేయడం జరుగుతుందని ప్రతి ఒక్కరి హక్కులను రక్షించడం జరుగుతుందని ఆయన అన్నారు. ముఖ్యంగా మహిళలు, బాలికలకు మేలు జరుగుతుందని ఆయన స్పష్టం చేశారు.
ఈ సందర్భంగా యుఎన్ వుమెన్స్ ఇండియా ప్రతినిధి మిస్ సుసాన్ ఫెర్గూసన్ మాట్లాడారు. భారతదేశంలో ఐక్యరాజ్యసమితి భాగస్వామ్యంతో నిర్వహిస్తున్న కార్యక్రమాల గురించి వివరించారు. వాటిద్వారా బాలికలు, మహిళలకు చేకూరుతున్న ప్రయోజనాలను తెలిపారు.
మహిళలు, బాలికలపై సైబర్ నేరాల ప్రభావం, సైబర్ నేరాలను ఎదుర్కోవడానికి ఏం చేయాలి తదితర అంశాలపై నిపుణులు మాట్లాడారు. ఈ వెబినార్లో మాట్లాడిన మిస్ బృందా భండారి సైబర్ నేరాల విషయంలో బాధితులు ఎలా స్పందించాలో తెలియజేశారు.
కేంద్ర ఎలక్ట్రానిక్స్, సమాచార సాంకేతికత మంత్రిత్వశాఖకు చెందిన సీనియర్ డైరెక్టర్ శ్రీ రాకేష్ మహేశ్వరి మాట్లాడుతూ సైబర్ భద్రతలోని న్యాయపరైమన, సాంకేతికపరమైన అంశాలను వివరించారు. ఈ ఏడాది నవంబర్ 25నుంచి ఐటీ నియమాలు 2021పైన భారీ ఎత్తున ప్రచారం జరుగుతుందని ఆయన ప్రకటించారు. ప్రజలందరికీ అర్థమయ్యేలా ఈ ప్రచారాన్ని రూపొందించామని తద్వారా సైబర్ నేరాలపైన అవగాహన పెరుగుతుందని అన్నారు.
ప్రపంచవ్యాప్తంగా అక్టోబర్ నెలంతా సైబర్ భద్రతపైన కార్యక్రమాలు నిర్వహిస్తున్నారు. జాతీయ సైబర్ భ్రదతా చైతన్య మాసోత్సవం పేరిట జరుగుతున్న ఈ ఉత్సవాల్లో సైబర్ స్పేస్ విషయంలో చైతన్యం పెంచుతున్నారు. ఈ విషయంలో వ్యక్తుల, సంస్థలు పోషించాల్సిన పాత్ర ఏంటో తెలియజేస్తున్నారు.
సైబర్ భ్రదత విషయంలో అమలు చేయాల్సిన నియమ నిబంధనలపై తగిన సమాచారం అందించడంలో ఈ వెబినారు విజయవంతమైందని నిర్వాహకులు తెలియజేశారు. సైబర్ నేరాలపైన ఫిర్యాదులు చేయడంపైనా, లింగవివక్షతతోకూడిన సైబర్ హింసపైనా తగిన చైతన్యం పెంచడం జరిగిందని అన్నారు.
ప్రధాన మంత్రి కార్యాలయం
జులై 15న వారాణసీ ని సందర్శించనున్న ప్రధాన మంత్రి
1500 కోట్ల రూపాయల కు పైగా విలువైన పథకాల కు ప్రారంభం మరియు శంకుస్థాపన చేయనున్న ప్రధాన మంత్రి
ప్రధాన మంత్రి 2021 జులై 15న వారాణసీ ని సందర్శించనున్నారు. ఆయన తన యాత్ర లో భాగం గా అనేక అభివృద్ధి పథకాల ను ప్రారంభించడమే కాక కొన్ని పథకాల కు శంకుస్థాపన లు చేయనున్నారు.
ఉదయం 11 గంటల వేళ లో, ప్రధాన మంత్రి వివిధ సార్వజనిక పథకాల కు, పనుల కు ప్రారంభం చేయనున్నారు. వాటి లో బిహెచ్ యు లోని ఎమ్ సిహెచ్ లో ఓ 100 పడకల తో కూడిన విభాగం, గొదౌలియా లో బహుళ స్థాయి ల పార్కింగ్, గంగా నది లో పర్యటన అభివృద్ధి కి ఉద్దేశించినటువంటి రొ-రొ వెసల్స్, వారాణసీ ఘాజీపుర్ హైవే లో మూడు దోవ ల ఫ్లైఓవర్ బ్రిడ్జి వంటివి కూడా భాగం గా ఉన్నాయి. 744 కోట్ల రూపాయల విలువైన ప్రాజెక్టు లు ప్రారంభం కానున్నాయి. దాదాపు గా 839 కోట్ల రూపాయల విలువైన అనేక ప్రాజెక్టుల కు, సార్వజనిక పనుల కు ఆయన శంకుస్థాపనలు కూడా చేస్తారు. వాటి లో సెంట్రల్ ఇన్స్ టిట్యూట్ ఆఫ్ పెట్రోకెమికల్ ఇంజినీయరింగ్ ఎండ్ టెక్నాలజీ  కి చెందిన సెంటర్ ఫార్ స్కిల్ ఎండ్ టెక్నికల్ సపోర్ట్, జల్ జీవన్ మిశన్ లో భాగం గా చేపట్టే 143 గ్రామీణ పథకాలు, కర్ఖియాన్వి లో మామిడి, కాయగూరల సమీకృత ప్యాక్ హౌస్ లు కూడా ఉన్నాయి.
మధ్యాహ్నం సుమారు 12 గంటల 15 నిమిషాల కు ప్రధాన మంత్రి ఇంటర్ నేశనల్ కోఆపరేశన్ ఎండ్ కన్ వెన్శన్ సెంటర్ ‘రుద్రాక్ష్’ ను ప్రారంభించనున్నారు. దీనిని జపాన్ సాయం తో నిర్మించడం జరిగింది. అటు తరువాత, మధ్యాహ్నం సుమారు 2 గంటల కు ఆయన బిహెచ్ యు లో మాతా శిశు ఆరోగ్య విభాగాన్ని తనిఖీ చేస్తారు. కోవిడ్ సంబంధి సన్నద్ధత ను సమీక్షించడం కోసం అధికారుల తోను, వైద్య రంగ నిపుణుల తోను ఆయన సమావేశం కానున్నారు.
ప్రధాన మంత్రి కార్యాలయం
శ్రీశ్రీశ్రీ శివకుమార స్వామి జయంతి సందర్భంగా ఆయనకు ప్రధానమంత్రి నివాళి
శ్రీశ్రీశ్రీ శివకుమార స్వామి జయంతి ప్రత్యేక సందర్భంగా ప్రధానమంత్రి శ్రీ నరేంద్ర మోదీ ఆయనకు శ్రద్ధాంజలి ఘటించారు.
ఈ మేరకు ఒక ట్వీట్ ద్వారా పంపిన సందేశంలో:
“ఆయన జయంతి కార్యక్రమం ప్రత్యేక సందర్భంలో పూజనీయులైన డాక్టర్ శ్రీశ్రీశ్రీ శివకుమార స్వామిగారికి నా శిరసాభివందనాలు. కోట్లాది ప్రజల హృదయాల్లో ఆయన స్ఫూర్తినింపి చైతన్యపరిచారు. సమాజ సేవ, సంక్షేమంతోపాటు ప్రజలకు సాధికారత కల్పనకు ఆయన సదా ప్రాధాన్యమిచ్చారు. స్వామిగారి ఆశయ సాధనకు మేం శక్తివంచన లేకుండా నిరంతరం కృషి చేస్తాం” అని ప్రధానమంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ సహాయంపై తాజా సమాచారం
ఇప్పటిదాకా రాష్ట్రాలకు, కేంద్రపాలిత ప్రాంతాలకు 17,831 ఆక్సిజెన్ కాన్సంట్రేటర్లు; 18,111 ఆక్సిజెన్ సిలిండర్లు; 19 ఆక్సిజెన్ ప్లాంట్లు; 13,489 వెంటిలేటర్లు; దాదాపు 6.9 లక్షల రెమిడిసెవిర్ ఇంజెక్షన్లు, 12 లక్షల ఫ్లావిపిరవిర్ టాబ్లెట్ల పంపిణీ
దేశంలో పెరుగుతున్న కోవిడ్ కేసుల దృష్ట్యా ఈ సంక్షోభ నివారణ దిశలో భారత్ చేస్తున్న కృషికి తోడుగా ప్రపంచం నలుమూలల నుంచి వివిధ దేశాలు, సంస్థలు పంపుతున్న విరాళాలు, సహాయ సామగ్రిని భారత ప్రభుత్వం ఏప్రిల్ 27 నుంచి అందుకుంటోంది. దీన్ని వెనువెంటనే రాష్ట్రాలకు, కేంద్రపాలిత ప్రాంతాలకు అందజేస్తోంది.
ఏప్రిల్ 27 నుంచి మే 25 దాకా మొత్తం 17,831 ఆక్సిజెన్ కాన్సంట్రేటర్లు; 18,111 ఆక్సిజెన్ సిలిండర్లు; 19 ఆక్సిజెన్ తయారీ ప్లాంట్లు; 13,489 వెంటిలేటర్లు; దాదాపు 6.9 లక్షల రెమిడిసెవిర్ ఇంజెక్షన్లు, సుమారు 12 లక్షల ఫావిపిరవిర్ టాబ్లెట్లు రాష్ట్రాలకు, కేంద్రపాలిత ప్రాంతాలకు పంపిణీ జరిగాయి. రోడ్డు, వాయు మార్గాల ద్వారా వీటి తరలింపు కొనసాగుతోంది.
24/25 తేదీలలో ఊల్ఫ్స్ బర్గ్ , కువైట్ , బ్రిటిష్ ఆక్సిజెన్ కంపెనీ , యు ఎస్ ఐ ఎస్ పి ఎఫ్, సిఐఐ ఇండియా బిజినెస్ ఫోరమ్  వరక్డ్ ఇన్ హార్మొనీ స్వచ్చంద సంస్థ , మాడ్రిడ్ లోని భారత రాయబార కార్యాలయం నుంచి అందిన ప్రధాన సహాయ సామగ్రి ఇలా ఉంది.
|
|
సామగ్రి
|
|
పరిమాణం
|
|
ఆక్సిజెన్ కాన్సంట్రేటర్లు
|
|
76
|
|
ఆక్సిజెన్ సిలిండర్లు
|
|
1,810
|
|
వెంటిలేటర్లు
|
|
40
తక్షణమే సమర్థవంతంగా రాష్ట్రాలకు, కేంద్ర పాలిత ప్రాంతాలకు కేటాయించటం, పంపిణీ చేయటం అనేది అవిచ్ఛిన్నంగా సాగే ప్రక్రియ. కేంద్ర ఆరోగ్య మంత్రిత్వశాఖ సమగ్రంగా ఈ కార్యక్రమాన్ని ఎప్పటికప్పుడు పర్యవేక్షిస్తూ ఉంది. మంత్రిత్వశాఖ ఇందుకోసం ప్రత్యేకంగా ఒక సమన్వయ విభాగాన్ని ఏర్పాటు చేసింది. విదేశీ సహాయాన్ని అందుకోవటం, దాన్ని పంపిణీ చేయటం లాంటివి పర్యవేక్షిస్తుంది. ఏప్రిల్ 26 నుంచి ఈ విభాగం పనిచేయటం ప్రారంభమైంది. మే 2వ తేదీ నుంచి ప్రామాణిక ఆచరణావిధానాలు రూపొందించి అమలు చేస్తోంది.
వాణిజ్యం, పరిశ్రమల మంత్రిత్వ శాఖ
పరిశ్రమలకు ఏకగవాక్ష అనుమతుల వ్యవస్థ
దేశంలో పరిశ్రమలకు అనుమతులు, ఆమోదాల కోసం ఏకగవాక్ష పద్ధతిని ప్రవేశపెట్టేందుకు కేంద్ర ప్రభుత్వం కృషి చేస్తోంది. భారత్లోనూ, రాష్ట్రాలలోనూ ఏకగవాక్ష అనుమతుల కోసం పలు ఐటి వేదికలు పెట్టుబడులు పెట్టినప్పటికీ, పెట్టుబడిదారులు వివిధ భాగస్వాముల నుంచి సమాచారాన్ని సేకరించడానికి, అనుమతులు పొందడానికి వివిధ వేదికలకు వెళ్ళ వలసి వస్తోంది. ఈ సమస్యను పరిష్కరించేందుకు, పెట్టుబడులకు ముందస్తు సలహా, భూబ్యాంకులకు సంబంధించిన సమాచారం, కేంద్ర, రాష్ట్ర స్థాయిలో అనుమతుల సదుపాయం, సహా ఎండ్ టు ఎండ్ సదుపాయ మద్దతు కేంద్రీకృత పెట్టుబడుల అనుమతి కేంద్రాన్ని సృష్టించాలని ప్రతిపాదించడం జరిగింది. దీనినే 2020-21 బడ్జెట్లో ప్రకటించడం జరిగింది.
భారతదేశంలో వ్యాపార కార్యకలాపాలను ప్రారంభించడానికి అవసరమైన అనుమతులు/ ఆమోదాలను కేంద్ర, రాష్ట్ర స్థాయిలో పొందేందుకు ఈ కేంద్రాన్ని ఏకీకృత డిజిటల్ ప్లాట్ఫాంగా ఈ కేంద్రాన్ని రూపొందించేందుకు ప్రణాళికలు సిద్ధం చేస్తున్నారు. భారత ప్రభుత్వంలోని, రాష్ట్ర ప్రభుత్వాలకు చెందిన వివిధ మంత్రిత్వ శాఖలు/ డిపార్ట్మెంట్లకు సంబంధించి ఉనికిలో ఉన్న మంత్రిత్వ శాఖల ఐటి పోర్టల్స్ను ఏరకంగా విఘాతం కలుగకుండా ఈ అనుమతుల వ్యవస్థలను సమగ్రం చేసి ఏక, ఏకీకృత అప్లికేషన్ ఫార్మ్ ద్వారా సమగ్రం చేసే జాతీయ పోర్టల్గా ఈ పెట్టుబడుల అనుమతుల కేంద్రం పని చేస్తుంది. దీని కారణంగా పెట్టుబడిదారులు సమాచార సేకరణకు, వివిధ భాగస్వాముల నుంచి అనుమతులు పొందడానికి బహుళ ప్లాట్ఫాంలను/ కార్యాలయాలను దర్శించాల్సిన అవసరం లేకుండా, నిర్ణీతకాలంలో పెట్టుబడిదారులకు ఆమోదాలను, వాస్తవ స్థితిలో పరిస్థితిని తాజాపరచడానికి ఇది ఉపయోగపడుతుంది.
ఈ సమాచారాన్ని, వాణిజ్య, పరిశ్రమల మంత్రిత్వ శాఖ సహాయ మంత్రి సోమ్ ప్రకాష్ శుక్రవారం రాజ్యసభకు ఇచ్చిన లిఖిత సమాధానంలో ఈ సమాచారాన్ని ఇచ్చారు.
ఉప రాష్ట్రపతి సచివాలయం
ఉపరాష్ట్రపతికి కోవిడ్ -19 పరీక్షలో నెగటివ్ వచ్చింది; త్వరలో ఆయన తన సాధారణ కార్యకలాపాలను తిరిగి ప్రారంభించనున్నారు.
ఉపరాష్ట్రపతి శ్రీ ఎం. వెంకయ్యనాయుడు గారికి ఈ రోజు కోవిడ్-19 పరీక్షలో నెగటివ్ వచ్చింది. కోవిడ్-19 పరీక్షలో పోజిటివ్ గా గుర్తించిన, 2020 సెప్టెంబర్, 29వ తేదీ నుండీ ఆయన ఇంట్లో క్వారంటైన్ లో ఉన్నారు.
ఎయిమ్స్ కు చెందిన వైద్య బృందం ఈ రోజు నిర్వహించిన ఆర్.టి-పి.సి.ఆర్. పరీక్షలో, ఉపరాష్ట్రపతి మరియు ఆయన సతీమణి శ్రీమతి ఉషా నాయుడు కోవిడ్-19 నెగటివ్ గా నిర్ధారణ అయ్యింది.
శ్రీ నాయుడు గారి ఆరోగ్యం మంచిగా ఉందనీ, వైద్యుల సలహా మేరకు త్వరలో ఆయన తమ సాధారణ కార్యకలాపాలను తిరిగి ప్రారంభిస్తారనీ భావిస్తున్నారు. తమ శ్రేయస్సు కోసం ప్రార్థించిన వారందరికీ ఉపరాష్ట్రపతి కృతజ్ఞతలు తెలిపారు.
వాణిజ్యం, పరిశ్రమల మంత్రిత్వ శాఖ
ఉత్తర్ప్రదేశ్లోని మీర్జాపూర్లో ‘చునార్ లాజిస్టిక్ పార్క్’ శంకుస్థాపన చేసిన కేంద్ర సహాయమంత్రి శ్రీమతి అనుప్రియ పటేల్
‘చునార్ లాజిస్టిక్ పార్క్’ చునార్ మరియు సమీప ప్రాంతం అభివృద్ధిని వేగవంతం చేస్తుంది. - శ్రీమతి అనుప్రియ పటేల్
స్థానిక ఎగుమతి, దిగుమతిదారుల వ్యాపారుల అవసరాలను తీర్చడంతోపాటు, స్థానిక కార్పెట్ మరియు హస్తకళల పరిశ్రమల అవసరాలను తీరుస్తుంది.- శ్రీమతి అనుప్రియ పటేల్
కేంద్ర వాణిజ్య & పరిశ్రమల శాఖ సహాయ మంత్రి, శ్రీమతి అనుప్రియ పటేల్ యూపీలోని చునార్ మరియు పరిసర ప్రాంతాల ప్రజల అభివృద్ధికి 'చునార్ లాజిస్టిక్స్ పార్క్' మార్గం సుగమం చేస్తుందని విశ్వాసం వ్యక్తం చేశారు. యూపీలోని మీర్జాపూర్ 'చునార్ లాజిస్టిక్స్ పార్క్' శంకుస్థాపన కార్యక్రమంలో ఆమె ప్రసంగించారు. రైల్వేలు, కమ్యూనికేషన్స్ మరియు ఎలక్ట్రానిక్స్ & ఇన్ఫర్మేషన్ టెక్నాలజీ మంత్రి శ్రీ అశ్విని వైష్ణవ్ ఈ కార్యక్రమానికి ముఖ్య అతిథిగా హాజరయ్యారు.
శంకుస్థాపన కార్యక్రమంలో శ్రీమతి. అనుప్రియ పటేల్ లాజిస్టిక్స్ పార్క్ ఏర్పాటుకు రైల్వే మంత్రిత్వ శాఖ నిరంతరం సహకారం అందిస్తున్నందుకు రైల్వే మంత్రి శ్రీ అశ్విని వైష్ణవ్కు పటేల్కు ఆమె కృతజ్ఞతలు తెలిపారు.
చునార్, మీర్జాపూర్ మరియు చుట్టుపక్కల ప్రాంతాలలోని కార్పెట్ మరియు హస్తకళా పరిశ్రమలు జాతీయ స్థాయిలోనే కాకుండా, వాటి ప్రత్యేకత మరియు నాణ్యతతో అంతర్జాతీయంగా గుర్తింపు పొందాయని పేర్కొన్న శ్రీమతి పటేల్ తెలిపారు. ప్రస్తుతం అత్యాధునిక 'చునార్ లాజిస్టిక్స్ పార్క్' ఇందుకోసం సేవలను అందిస్తుందని ఉద్ఘాటించారు. వారి ఎగుమతి, దిగుమతి మరియు దేశీయ వాణిజ్య అవసరాల కోసం స్థానిక ఎగుమతిదారులు, దిగుమతిదారులు మరియు వ్యాపారుల అవసరాలను తీర్చడంలో సహాయపడుతుందని తెలిపారు.
ఈ ప్రాజెక్ట్ తూర్పు ఉత్తర్ప్రదేశ్ మరియు పరిసర ప్రాంతాల వ్యాపార అవసరాలను తీరుస్తుందని పేర్కొన్న మంత్రి, ప్రభుత్వ వివిధ పథకాల క్రింద ఎగుమతులు మరియు దిగుమతులను ప్రోత్సహించడానికి ఎగుమతిదారులు మరియు దిగుమతిదారులకు అవసరమైన అన్ని సౌకర్యాలు, సహాయం అందిస్తుందని చెప్పారు.
లాజిస్టిక్ పార్క్ ఏర్పాటు వల్ల ఉపాధి కల్పన కూడా గణనీయంగా పెరుగుతుందని మంత్రి అనుప్రియ పటేల్ ఉద్ఘాటించారు. రైలు సరకు రవాణాను ప్రోత్సహించడంలో మరియు లాజిస్టిక్స్ ఖర్చు మరియు రవాణా సమయాన్ని తగ్గించడంలో కూడా ముఖ్యమైన పాత్ర పోషిస్తుందన్నారు. తద్వారా స్థానిక కార్పెట్ మరియు హస్తకళల పరిశ్రమకు ఎంతో ఉపయుక్తంగా ఉంటుందన్నారు.
ఈ ప్రాజెక్టు కింద తొలుత 400 కంటైనర్ల సౌకర్యాన్ని అభివృద్ధిపర్చనున్నట్లు తెలిపారు. 2000 చదరపు మీటర్ల విస్తీర్ణంలో కార్గో నిల్వ, నిర్వహణ కోసం గోడౌన్లను ఏర్పాటు చేస్తామని శ్రీమతి పటేల్ తెలియజేశారు. ఈ సదుపాయంలో 24 గంటల సెక్యూరిటీ, సీసీటీవీ కెమెరాలు, అత్యాధునిక కంటైనర్ నిర్వహణ పరికరాలు ఉంటాయన్నారు. వాణిజ్యం మరియు పరిశ్రమల అవసరాల ఆధారంగా మరియు వాణిజ్య సాధ్యతను దృష్టిలో ఉంచుకుని, లాజిస్టిక్స్ పార్క్లోని సేవలను దశలవారీగా విస్తరిస్తామని ఆమె తెలిపారు.
చునార్ మరియు సమీప ప్రాంతాల అభివృద్ధిని వేగవంతం చేయడంలో 'చునార్ లాజిస్టిక్స్ పార్క్' ఒక మైలురాయిగా నిలుస్తుందని మంత్రి విశ్వాసం వ్యక్తం చేశారు.
రక్షణ మంత్రిత్వ శాఖ
ఇండో-పసిఫిక్ ప్రాంతం సంక్లిష్టతలు, ఇప్పటి వరకు స్పృశించని సామర్థ్యాలు... సంపన్నమైన, సురక్షితమైన, సమ్మిళిత భవిష్యత్తు కోసం సంఘటిత ప్రయత్నాలను కోరుతోంది, న్యూఢిల్లీలో జరిగిన 13వ ఇండో-పసిఫిక్ ఆర్మీ చీఫ్స్ కాన్ఫరెన్స్లో స్పష్టం చేసిన రక్షణ మంత్రి
"భారతదేశం అంటే స్వేచ్ఛ, బహిరంగ, కలుపుకోగలిగే, నియమాల ఆధారిత ఇండో-పసిఫిక్"
"స్నేహపూర్వక దేశాలతో బలమైన సైనిక భాగస్వామ్యాన్ని నిర్మించడానికి మా ప్రయత్నాలు జాతీయ ప్రయోజనాలను కాపాడటానికి, ప్రపంచ సవాళ్లను ఎదుర్కోవటానికి మా నిబద్ధతను నొక్కి చెబుతున్నాయి"
రక్షణ మంత్రి శ్రీ రాజ్నాథ్ సింగ్ ఇండో-పసిఫిక్ ప్రాంతం సంక్లిష్టతలను ఎదుర్కోవటానికి సమష్టి వివేకం, సంఘటిత ప్రయత్నాలకు పిలుపునిచ్చారు. అదే సమయంలో దాని పూర్తి సామర్థ్యాన్ని వెలికితీస్తూ, ప్రాచీన భారతీయ తత్వానికి అనుగుణంగా, శ్రేయస్సు, భద్రత, చేరికతో గుర్తించిన భవిష్యత్తును నిర్ధారించడానికి కృషి జరగాలన్నారు. 'వసుధైవ కుటుంబం' , జి-20 నినాదం 'ఒకే భూమి, ఒక కుటుంబం, ఒక భవిష్యత్తు' మార్గం వేయాలని తెలిపారు. సెప్టెంబర్ 26, 2023న న్యూ ఢిల్లీలో జరిగిన 13వ ఇండో-పసిఫిక్ ఆర్మీస్ చీఫ్స్ కాన్ఫరెన్స్ లో రక్షణ మంత్రి ప్రారంభ ప్రసంగం చేస్తున్నారు. చీఫ్ ఆఫ్ డిఫెన్స్ స్టాఫ్, చీఫ్ ఆఫ్ ఆర్మీ స్టాఫ్ జనరల్ మనోజ్ పాండే, సైనిక దళాధిపతులు 35 దేశాలు నుండి ఈ కార్యక్రమంలో పాల్గొన్నారు.
ఇండో-పసిఫిక్ సముద్ర నిర్మాణం కాదని, పూర్తి స్థాయి భౌగోళిక-వ్యూహాత్మక నిర్మాణం అని, సరిహద్దు వివాదాలు, పైరసీతో సహా ఈ ప్రాంతం సంక్లిష్టమైన భద్రతా సవాళ్లను ఎదుర్కొంటున్నదని శ్రీ రాజ్నాథ్ సింగ్ ఉద్ఘాటించారు. అమెరికన్ రచయిత, వక్త స్టీఫెన్ ఆర్. కోవే సైద్ధాంతిక నమూనా ద్వారా తన దృష్టి కోణాన్ని వివరించారు, ఇది రెండు వృత్తాలపై ఆధారపడింది - 'సర్కిల్ ఆఫ్ కన్సర్న్', 'సర్కిల్ ఆఫ్ ఇన్ఫ్లుయెన్స్'.
ఇండో-పసిఫిక్ ఆర్మీస్ మేనేజ్మెంట్ సెమినార్  మరియు సీనియర్ ఎన్లిస్టెడ్ లీడర్స్ ఫోరమ్  ఈ ప్రాంతంలోని సైనిక బలగాల అతిపెద్ద ఆలోచనాత్మక సంఘటనలలో ఒకటిగా శ్రీ రాజ్నాథ్ సింగ్ పేర్కొన్నారు. ఈ సంఘటనలు భాగస్వామ్య దృక్పథం కోసం ఉమ్మడి దృక్కోణాలను నిర్మించడానికి, అందరికీ సహకార భద్రత స్ఫూర్తితో భాగస్వామ్యాలను నిర్మించడానికి, బలోపేతం చేయడానికి ఒక ప్రత్యేకమైన అవకాశాన్ని అందిస్తాయి, అని ఆయన అన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
ఇప్పటివరకు కోవిడ్ నుంచి కోలుకున్నవారు 2,13,830 మంది
కోలుకున్నశాతం 54.13
గడిచిన 24 గంటల్లో మొత్తం 9,120 మంది కోవిడ్-19 బాధితులు పూర్తిగా కోలుకున్నారు. దీంతో మొత్తం కోలుకున్నవారి సంఖ్య 2,13,830 కు చేరింది. బాధితులలో కోలుకున్నవారి శాతం 54.13% గా నమోదైంది. ప్రస్తుతం చికిత్స పొందుతున్నవారి సంఖ్య 1,68,269 . వీరందరికీ వైద్యుల పర్యవేక్షణలో చికిత్స కొనసాగుతోంది
కరోనా వైరస్ సోకిన వారిని పరీక్షించేందుకు పరీక్షల సామర్థ్యాన్ని భారతీయ వైద్య పరిశోధనామండలి  పెంచుతూ వస్తోంది. ప్రభుత్వ లేబరేటరీల సంఖ్య ఇప్పుడు 715 కి చేరుకోగా ప్రైవేట్ లాబ్స్ సంఖ్య 259 కి పెరిగింది. దీంతో మొత్తం లాబ్స్ సంఖ్య 974 అయింది. ఆ వివరాలు ఇలా ఉన్నాయి:
తక్షణం ఫలితాలు చూపే పరీక్షల లాబ్స్ : 543 
ట్రూ నాట్ ఆధారిత పరీక్షల లాబ్స్ : 356 
సిబినాట్ ఆధారిత పరీక్షల లాబ్స్: 75 
గడిచిన 24 గంటల్లో 1,89,869 శాంపిల్స్ పరీక్షించారు. ఇప్పటివరకు మొత్తం పరీక్షించిన శాంపిల్స్ సంఖ్య 66,16,496.కు చేరింది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
(కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి.